stanford-oval/wikipedia huggingface dataset:
Z (סמל צבאי)
סימול כלי רכב

כוחות הקרקע הרוסיים משתמשים במספר סימולים שונים של רכבים, בהתאם לזירת הלחימה:
Z: תקיפת אזור דרום-מזרח כגון חרסון, מיקולאייב, מריופול. נפרס מקרים / מחוז רוסטוב, רוסיה. ה-"Z" נצפה על כלי רכב רוסיים ליד ארמיאנסק בתוך חצי האי קרים עצמה, וכן ליד נובה קחובקה, מיקולאיב, טוקמק, מליטופול, ומריופול. בנוסף, ציוד אוקראיני שנתפס ונפרס מחדש על ידי כוחות בדלנים פרו-רוסים בדונבאס נצפה עם סימוני "Z".
🅉 (מוקף בריבוע): תקיפת מחוז חרקוב. נפרס ממחוז בלגורוד, רוסיה. נצפו כלי רכב מרובים של חטיבת הרובאים הנפרדת ה-200 (אנ') עם סימון "Z" בתיבה. בקרב חרקוב, והסמל זוהה גם ליד וובצ'נסק (אנ').
V: תקיפת צפון-מערב מחוז קייב, מערבית לנהר דנייפר. ה-"V" נצפה על כלי רכב רוסיים ליד הוסטומל, בוצ'ה, ביערות מצפון לקייב, ובין התיר ליד דינמר (אנ').
O: תקיפת מחוז צ'רניהיב ומחוז סומי, מזרחית לנהר דנייפר. לרכבים רבים היה "O" צבוע על הגגות ולא על הצדדים. ה-O נצפתה על כלי רכב רוסיים בקרב ברווארי (אנ'), ליד קונוטופ, ומקומות אחרים במחוז סומי.
(שחור 4 על רקע לבן במשושה אדום; עלי אלון כפולים לבנים): סימונים אלו נמצאו על כלי רכב של דיוויזיית הטנקים הרביעית (אנ') בין סומי לחארקוב, לפעמים במשותף, לפעמים בנפרד. נראה שעלי האלון הכפולים הלבנים היו הסימון המקורי שלפני המלחמה, אבל לפעמים הם הוחלפו או נצבעו יתר על המידה על ידי ה-4 השחור על רקע לבן במשושה אדום.
נטען כי האותיות Z ו-V מסמלות את המילים "מערב" ו"מזרח" ( запад ו-восток בהתאמה), אבל השערה זו לא מצאה בסיס.
הפיכה לסמל

תחילה משרד ההגנה הרוסי הכחיש משמעות כלשהי לסימולים V ו-Z וטען שהם לא מהווים סמלים צבאיים רשמיים. עם זאת, הסימול הצבאי הפך לסמל לפלישה הרוסית לאוקראינה, שמופיע על גבי שלטי חוצות, רכבים אזרחיים, דגלים ואף אנדרטות ברוסיה.
הפיכה לסמל > משמעויות ושימוש

ב-3 במרץ משרד ההגנה של רוסיה פרסם באינסטגרם, כי הסמל "Z" הוא כביכול קיצור של הביטוי בעד הניצחון ("за победу"), בעוד שהסמל "V" מייצג את הביטוי "הכוח הוא באמת" (Сила в правде) והמשפט "המשימה תושלם" («Задача будет выполнена). בהמשך, המשרד הציע גם משמעויות ושימושים חלופיים עבור "Z", כולל "למען שלום" (за мир) "למען האמת" (за правду) ועוד.
ברוסיה ה-Z הפך לסמל לתמיכה בממשל, בנשיא, ללחימה כנגד אוקראינה בפרט וכביכול נגד הנאציזם בכלל. האות Z אינה קיימת באלפבית הרוסי, אלא מקבילתה הקירילית З. ססמאות מלחמה רבות המכילות את האות З נכתבות ברוסית עם האות Z בניגוד לכללי התעתיק התקני, אבל עם הקשר מובהק למבצע באוקראינה. הוא משמש כמוטיב חשוב בתעמולה רוסית המציגה את הפלישה לאוקראינה כמלחמה נגד הנאצים.
פוליטיקאים ואנשי ממשל רוסיים החלו להשתמש באות Z כסמל לתמיכה במלחמה. כך לדגומה דמיטרי רוגוזין שינה את איות שמו ברשת הטלגרם ל- РОГОZИН. מושל מחוז קמרובו המכונה קוזבאס טען שמשנה את איות שם המחוז ל-КуZбасс
בין השימושים הנפוצים של Z הוא בסיסמאות הכוללות את המילה за (בעד). ביניהם: "בעד הנשיא", "בעד הניצחון" ו"בעד עולם ללא נאציזם". בתעמולה רוסית של 2022 החלו להופיע סמלים רבים המשלבים בין ה-Z לבין סמלים וססמאות ישנות של ברית המועצות.
אתר האינטרנט של משרד ההגנה הרוסי פתח עמוד עם הכתובת https://Z.mil.ru המוקדשת ל"מבצע צבאי מיוחד". המתעמל הרוסי איוון קוליאק משתתף בתחרויות במדים עם הסמל Z וקיבל על כך ביקורת מהתאחדות ההתעמלות הבין-לאומית.
הפיכה לסמל > ביקורת

בתור סמל למלחמה שאומץ על ידי הממשל, הוא גם זכה לביקורת מצד אומנים ואנשי תרבות. כך להקת הפאנק רוק הרוסית נוגו סבלו! ( Ногу свело!) הוציאה שיר "דור Z" המבקר קשות את המלחמה ואת התרבות הרוסית.
להקת הרוק בי 2 סירבה לבצע הופעה באולם בו הוצב שלט Zа Президнта! (בעד הנשיא!) והופעתם בוטלה. כך גם להקת הרוק ДДТ ביטלה את הופעתה עקב באנר עם הסמל Z לצד הבמה.
בנוסף, ניטען כי סמל ה-Z מזכיר בצורתו ומשמעותו את צלב הקרס הנאצי וצפוי להפוך בהמשך לסמלה של רוסיה.
גלריה

טנק רוסי פגוע עם הסימול Z
רכב אזרחי עם מדבקת Z
הסמל Z בצבעי סרט גאורגי (אנ'). הכיתוב "אנחנו לא נוטשים את שלנו"
חייל רוסי עם הסמל Z בתור תג
אנדרטה עם הסמל Z ומשמר כבוד
סרגיי מירונוב עם סיכה בצורת Z
חולצה עם הסמל Z וכיתוב "אני לא מתבייש"
גרפיטי "בעד מלחמה! בעד מוות! בעד עוני!"
סמל Z מחוק עם גרפיטי
סמל Z מעל שערי בניין
ילדים משחקים על רכבים צבאיים עם סימול Z
מדליה רוסית למשתתפי המבצע באוקראינה. הסימן Z ברקע
בניין האקדמיה הרפואית במחצ'קלה עם פוסטר "דגל הניצחון - דגל השלום"
פסלו של ולדימיר לנין בכיכר העיר מחצ'קלה. הכיתוב על הבניין "בעד שלום! בעד ניצחון! בעד רוסיה! בעד הנשיא!"
ראו גם

הפלישה הרוסית לאוקראינה
הערות שוליים

↑  Буквы Z и V не являются официальными воинскими символами (обозначениями) и не несут специальной нагрузки
↑  В Минобороны РФ раскрыли смысл латинских букв на российской военной технике
↑  How the letter 'Z' became a symbol of support for Russia's invasion of Ukraine
↑  За мир без нацизма, за Россию, за Президента
↑  «Zа мир без нацизма!» - от Владивостока до Волгограда
↑  Za мир! Труд! Май!
↑  Ukraine war: Why has 'Z' become a Russian pro-war symbol?
↑  Nogu Svelo! - Generation Z
↑  Би-2 отказались выступать в Омске из-за баннера "Zа президента"
↑  Юрий Шевчук рассказал об отмене концерта группы ДДТ в Тюмени
↑    Harry de Quetteville, ‏How Russia’s ‘Z’ symbol could become the next swastika, The Telegraph, 7 March 2022
↑  zwastika, ויקימילון
| --- | --- |
בקרת זהויות :  LNB: 000327473 
רכבי קרב רוסיים עם סימול "Z"
רק"מ רוסי עם סימון "V".
רכב נ"מ נייד עם סימול "O"
מפגן של המשמרת הצעירה של רוסיה המאוחדת בצורת Z. מרץ 2022
בלוטת חלב

ערך זה עוסק בבלוטות חָלָב הנמצאות ביונקים. אם התכוונתם לבלוטות חֵלֶב הנמצאות בעור, ראו .
| --- | --- |

 שיוך:  בלוטה אקסוקרינית, Region of wall of pharyngotympanic tube, ישות אנטומית מסוימת 
 מיקום אנטומי:  קו החלב 
 אספקה עורקית:  internal thoracic artery 
 ניקוז ורידי:  internal thoracic vein 
 ניקוז לימפטי:  Pectoral axillary lymph nodes 
 התפתחות מתוך:  בלוטות זיעה 
 תיאור ב:  האנטומיה של גריי (מהדורה 20) (1267) 
 מזהים
 לטינית (TA98):  glandula mammaria 
 טרמינולוגיה אנטומיקה:  A16.0.02.006 
 TA2 (2019):  7099 
 FMA:  60088 
 מערכת השפה הרפואית המאוחדת:  C0935349 
 
בלוטת חָלָב היא איבר (בלוטה) הנמצא בגופם של בעלי חיים המשתייכים למחלקת היונקים.
תינוק יונק
בלוטות החלב, שתפקידן העיקרי הוא הנקת ולדות (בעלי חיים בראשית חייהם), מהוות את המאפיין המגדיר החשוב ביותר של מחלקת היונקים (ושם המחלקה נובע ממאפיין זה). בבעלי חיים בוגרים קיימות בלוטות חלב פעילות אך ורק בנקבות. בדרך כלל קיימות בכל יצור בלוטות חלב רבות, והן מתרכזות בעטינים – איברים הנושאים בתוכם את בלוטות החלב והמאפשרים הנקה.
בדומה לשיער, בלוטות החלב ייחודיות ליונקים. הן מופיעות בשני המינים, אולם מפסיקות את התפתחותן אצל הזכר עוד לפני סיום תהליך ההתבגרות המינית. מספר בעלי חיים אחרים מאכילים את צאצאיהם על ידי חומר דמוי-חלב, אולם מקורו של החומר שונה מזה של החלב.
בלוטות החלב הן כנראה בלוטות זיעה "משופרות". לא ידוע מתי לראשונה הן הופיעו בתהליך האבולוציה של חולייתנים, אולם ניתן להסיק שהופעתן מתואמת וקשורה בהתפתחותן של שיני החלב ודפוסי תחלופת השיניים הנראים ברוב מיני היונקים המודרניים. שיני חלב אינן יעילות כשיני בוגר ואינן מותאמות ללעיסה, מאחר שגודלן קטן והן משתנות תדיר במהלך התפתחות היונק. על כן מסתמך היונק הצעיר על מזון עשיר שאופן עיכולו אינו מוכתב בלעיסתו—חלב. החלב מכיל אחוז גבוה של חלבון, שומן וסוכרים (בעיקר לקטוז), וכן כמות מסוימת של ויטמינים ומלחים. זהו מקור מזון עשיר שאחוז מרכיביו משתנה במיני היונקים השונים ובמהלך תקופת ההנקה.
בלוטת חלב מורכבת ממערכת תעלות המפרישות חלב, וסביבן מעטפת מלכדת. הורמון הגדילה וההורמון פרולקטין מעודדים את היווצרות החלב. פעולת היניקה מעודדת את הפרשת ההורמונים. צורת בלוטות החלב שונות בין מיני היונקים: אצל יונקי הביב קיים מצבור רקמות הצמוד לקיר הבטן, החלב מצטבר בגומחות על גבי הפרווה, ומלוקק על ידי היונק הצעיר. במינים רבים ובהם האדם, תעלות החלב מגיחות אל פני השטח בצורת תפיחה בשרית המכונה פטמה. במינים אחרים (אצל פרות למשל) תעלות החלב מפרישות את החומר אל מאגר נוזלים, ומשם מופרשות החוצה דרך פתח יחיד בפטמה.
בלוטות החלב שונות גם במספרן ובמיקומן: המספר נע בין שתי בלוטות (רוב הפרימטים למשל) ל-18 בלוטות (חזיר). הבלוטות ממוקמות לרוב לאורך שני קווים מקבילים בבטן או בחזה של בעל החיים, הנקראים קו החלב.
ראו גם

שד
כחל (כשרות)
Document Object Model

דוגמה למדרג עצמים ב־DOM של מסמך HTML.
Document Object Model (בראשי תיבות: DOM) היא תבנית סטנדרטית של אובייקט תכנותי המייצגת מסמכי HTML ו־XML בדרך המאפשרת ליישומים ותסריטים (script) לגשת ולעדכן באופן דינמי את התכולה, המבנה והסגנון של מסמכים אלה, תוך כדי ולאחר שנטענו בדפדפן. DOM בלתי תלויה בפלטפורמה או בשפת תכנות.
ממשק ה־DOM מייצג את המסמך תוך שימוש במתודולוגיה של תכנות מונחה-עצמים, כך שכל אלמנט במסמך מיוצג כעצם (אובייקט) בעל תכונות (properties) ושיטות/פעולות (methods).
לדוגמה, אחד העצמים המרכזיים הקיימים הוא עצם ה־document, המייצג את המסמך כולו, ואשר מסוגל להכיל בתוכו עצמים נוספים בהתאם לתכולת המסמך, כמו תיבת טקסט, כפתור או שדה למילוי בטופס. עצם כמו כפתור במסמך, יהיה בעל תכונות כמו גובה ורוחב, צבע, הטקסט המופיע על פניו וכו'. כמו כן, הכפתור מכיל גם שיטות, כמו למשל לחיצה על הכפתור, העברת הסמן מעל הכפתור וכו'. ממשק ה־DOM מאפשר לתוכנית לגשת ולשלוט בתכונות עצמים אלו, לקרוא לשיטותיהם, ועוד.
גרסאות שונות של DOM יושמו תחילה בדפדפנים, כדי לשלוט (באמצעות תוכנית Javascript, למשל) בתכונותיו של מסמך HTML שמוצג בדפדפן. מצב זה דחף את ארגון התקינה W3C לפרסם תקנים ל־DOM שנקראו W3CDOM.
ראו גם

שינוי ה-DOM בזמן ריצה באמצעות JavaScript Manipulation
מה זה Document Object Model וכיצד לעבוד איתו עם JavaScript | באתר סאבי בלוג.
הקצאת זיכרון דינמית

במדעי המחשב, הקצאה דינמית היא הקצאתו של זיכרון אחסון עבור תוכנת מחשב, במהלך זמן הריצה של התוכנית. זוהי דרך לפזר בעלות על משאבי זיכרון מוגבלים בין חלקים רבים של מידע וקוד, זאת מכיוון שניתן להקצות זיכרון לפי הצורך המתפתח בלבד, ואין צורך שהתוכנה תתפוס מראש זיכרון עבור המקרה הגרוע ביותר (אנ').
זיכרון שהוקצה דינמית, נשאר מוקצה עד שישוחרר במפורש, על ידי התוכניתן או על ידי מנגנון אחר המטפל בכך (כמו אספן זבל הקיים בחלק מסביבות הריצה), דבר השונה בתכלית מדרך הטיפול בהקצאתו של זיכרון אוטומטי או סטטי. נאמר כי לאובייקט כזה, אשר הוקצה דינמית, יש אורך חיים דינמי.
הבעיה הראשית של אלגוריתמים המסתמכים על הקצאה דינמית, היא להימנע מקיטוע (פרגמנטציה) פנימי וחיצוני, יחד עם שמירה על יעילות ההקצאה ושחרור המשאבים. כמו כן, לרוב האלגוריתמים אשר בשימוש, קיימת הבעיה שמספר רב של הקצאות קטנות עלול לגרום לבזבוז משאבים עקב הצורך בשמירת מידע על ההקצאה.
הקצאת זיכרון מתבצעת בדרך כלל על ידי פניה למערכת ההפעלה. יכולים להיווצר תנאים שיגרמו להקצאה להיכשל, למשל כאשר מערכת ההפעלה לא מצליחה למצוא זיכרון פנוי בגודל המבוקש. בגלל בעיה זו, אפליקציות קריטיות כמו מערכות למטוסים אינן משתמשות בהקצאה דינמית. הדבר מקשה על הפיתוח אך מוסיף ליציבות ולביטחון, שכן ברור שאם האפליקציה החלה לעבוד, יש לה את כל המשאבים על מנת להמשיך עד שתזדקק לזיכרון נוסף.
דוגמת קוד

| שפה | טיפוס | דוגמת קוד |
| --- | --- | --- |
| ++C | מערך שלמים | [20]int* a = new int;  |
| C | מערך שלמים | (int* a = malloc(sizeof(int)*20;  |
ראו גם

איסוף זבל
הקצאה סטטית
דליפת זיכרון
מאגר זיכרון
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
The Last of Us

The Last of Us (בתרגום חופשי לעברית: האחרונים מבינינו) הוא משחק וידאו שפותח על ידי חברת Naughty Dog והופץ על ידי סוני בלעדית לקונסולת הפלייסטיישן 3 ביוני 2013. המשחק עצמו נחשף לראשונה בדצמבר 2011.
המשחק מתרחש בארצות הברית פוסט-אפוקלפטית לאחר שפטרייה פתוגנית הורסת את התרבות האמריקאית וכל אדם הנחשף אליו נהפך ליצור דמוי זומבי (המכונים "נגועים") שיתקוף כל דבר שהוא ישמע. השחקן שולט בדמותו של ג'ואל, אדם בשנות הארבעים בחייו שהפך לסוחר ומבריח לאחר המשבר. הוא מתבקש לשמור על ילדה בת 14 ששמה אלי, ולהביא אותה לתנועת התנגדות - הגחליליות. במהלך המשחק השחקן חייב להילחם כנגד "נגועים", ציידים (שורדים אכזריים) ואף קניבלים. המשחק שם דגש רב על התגנבות והיכולת לבנות כלי נשק מחפצים שונים.
עם יציאתו, The Last Of Us זכה לקבלת פנים אוהדת ולשבחים רבים, שרובם היו מכוונים לעלילתו, הנושאים והעומק הרגשי שבו, התסריט והדמויות, הסאונד והגרפיקה. קבלת הפנים והרעש היחצני סביב המשחק לפני יציאתו סייעו לו לקבל מעמד של תוספת חשובה לדור הקונסולות השביעי. המשחק היה גם הצלחה כלכלית, ומכר יותר משלושה מיליון עותקים כשלושה שבועות לאחר יציאתו.
בשנת 2020 יצא לשווקים משחק ההמשך The Last of Us Part II, ובאותה שנה המשחק עובד לסדרת טלוויזיה מצליחה (האחרונים מבינינו) מבית HBO.
משחקיות

The Last Of Us מוצג בגוף-שלישי ומכיל אלמנטים של משחקי אימה, הישרדות והתגנבות. במהלך מרבית המשחק השחקן שולט בדמותו של ג'ואל (טרוי בייקר), אף על פי שגם ניתנת לשחקן שליטה זמנית על דמותה של אלי (אשלי ג'ונסון); אלי עצמה נשלטת לרוב על ידי אינטליגנציה מלאכותית. המשחק משלב בין קרבות ירי, קרבות פנים-אל-פנים, ומערכת מחסה מיוחדת בה הדמות הנשלטת מתכופפת ותיצמד אל אובייקט המחסה כאשר היא לידו. האויבים המרכזיים במשחק הם 'נגועים' - יצורים דמויי-זומבים שנחשפו לפטרייה דרך נשימה או נשיכה, המשטר הצבאי או 'שורדים' - בני אדם ששרדו את המגפה, אך בכל זאת תוקפניים כלפי דמות השחקן ומלוויו.
Left Behind

חבילת ההרחבה יצאה ב-14 בפברואר 2014 ומתרחשת בין האירועים באוניברסיטת קולורדו לבין החורף.
במהלך ההרחבה השחקן שולט באלי שמנסה למצוא ציוד רפואי בקניון נטוש על מנת לטפל בפציעתו של ג'ואל, תוך כדי מאבק עם נגועים ועם שורדים אנושיים אחרים.
חלק מהעלילה מתרחש בעבר ומציג את ריילי, חברתה הטובה של אלי, שחוזרת לבוסטון אחרי היעדרות ארוכה, אלי כועסת עליה וריילי מנסה לפצות אותה ולוקחת אותה ל-"יום כיף" בקניון נטוש, אליו הן מתגנבות באישון לילה.
במהלך הקטעים בקניון השחקן נחשף לחברות האיתנה בין אלי וריילי ומגלה צדדים נוספים באישיותה, לקראת סוף ההרחבה, כשאלי וריילי מבלות בחנות נטושה, ריילי מספרת שהיא מתכוונת להצטרף לשורות ארגון הגחליליות ולעזוב את בוסטון לתמיד, אלי מנסה להניא אותה מכך ומצליחה. אלי מנשקת את ריילי על השפתיים כאות תודה וכמחווה רומנטית ומיד לאחר מכן מפתיעים אותן כמה נגועים שנמשכו למוזיקה שהן רקדו לצליליה בחנות. ריילי ואלי נמלטות מהם בעור שיניהן אך מגלות ששתיהן ננשכו ושבעוד כמה שעות הפטרייה תשתלט עליהן וגם הן יהפכו לנגועות. האפשרויות שעמדו לפניהן הן להתאבד לפני שהפטרייה תשתלט עליהן או להעביר ביחד את הזמן, הן מחליטות "להיות פואטיות ולאבד את השפיות ביחד" כדבריה של ריילי.
ביקורות

The Last Of Us זכה לקבלת פנים חמה ולשלל שבחים וביקורות חיוביות:
מטה-קריטיק: 95/100
גיימ-רנקינג: 95.05%
אדג': 10/10
יורוגיימר: 10/10
IGN: 10/10
מאצ'ינימה: 10/10
גיימז רדאר: 5/5
אמפייר מגזין: 5/5
ג'ויסטיק: 5/5
גארדיאן: 5/5
גיים טריילרז: 9.8/10
גיימ-אינפורמר: 9.5/10
גיימס (טי אם): 9/10
גיימס ספוט: 8/10
פוליגון: 7.5/10
Remastered

ב-29 ביולי 2014 יצאה גרסה חדשה של המשחק לקונסולת הפלייסטיישן 4 (PS4) שנקראת Remastered. בגרסה זו רזולוציית המשחק שונתה ל-1080p, וקצב הפריימים עלה ל-60 בשנייה.
משחק המשך

בתאריך ה-3 בדצמבר 2016 הוכרז בכנס PSX משחק המשך בשם The Last of Us Part IIThe Last of Us Part II - PlayStation Experience 2016: Reveal Trailer | PS4, נבדק ב-2022-06-15. המשחק יצא לשוק ב-19 ביוני 2020.
The Last of Us Part I (Remake)

באפריל 2021, ג'ייסון שרייר מ-Bloomberg News דיווח על גרסה מחודשת של The Last of Us, בשם הקוד "T1X", שנמצא בפיתוח עבור פלייסטיישן 5.
הגרסה המחודשת, שכותרתה The Last of Us Part I, הוכרזה רשמית ב-Summer Game Fest ב-9 ביוני 2022. בגרסה זו יהיו שינויים באפשרויות המשחק, הפקדים, הביצועים והנגישות. בפלייסטיישן 5, המשחק יתמוך בתכונות חומרה שונות כגון אודיו תלת מימד והמשוב ההפטי והטריגרים האדפטיביים של בקר ה-DualSense.
המשחק מתוכנן לצאת לפלייסטיישן 5 ב-2 בספטמבר 2022,
The Last of Us Part I (Remake) > קומיקס

למשחק התלווה קומיקס בן ארבע גליונות שאויר על ידי חברת דארק הורס קומיקס. הקומיקס, "The Last Of Us: American Dreams" (האחרונים מבינינו: חלומות אמריקאים), מתרחש בערך שלושה שבועות לפני החלק המרכזי של המשחק ומספר על חייה של אלי עד לתקופה זו, שם היא שורדת באזור בוסטון ביחד עם חברתה (קשר רומנטי), שורדת צעירה ששמה הוא ריילי.
The Last of Us Part I (Remake) > סדרת טלוויזיה

במרץ 2020, רשת "HBO" הכריזה שהיא עובדת על פיתוח עיבוד טלוויזיוני, שעתיד לעבד את אירועי המשחק.
ניסאן סאני

| --- | --- |

 מאפיינים כלליים
 יצרן:  ניסאן מוטורס
 שנות ייצור:  1966-2007
 סיווג:  קומפקטי, סאב-קומפקטי
 מפרט טכני
 הילוכים:  ידני, אוטומטי
ניסאן סאני מסדרה N14 (פולסאר 1991–1994) שיובא לישראל
ניסאן סאני (Nissan Sunny) היא מכונית משפחתית בינונית מבית היצרן "ניסאן מוטורס". הרכב יוצר לראשונה ב-1966 תחת השם דטסון 1000. למרות הפסקת ייצור הרכב ביפן ב-2004, נמשך ייצורו לשווקים האמריקנים והאפריקנים. בארצות הברית, נודעו הדגמים האחרונים בשם ניסאן סנטרה. במקסיקו, ידוע הרכב בשם ניסאן צורו.
מבחינת גודל, ניסאן סאני נמצאת בין דגמי הסופר-מיני ניסאן מרץ' (מיקרה) לבין דגמי הבלוברד. הדגמים האחרונים של הסאני גדולים יותר מהדגמים הראשונים שלה, ואף ניתן להחשיב אותם לדגמים קומפקטיים. הדגמים המוקדמים נחשבים סאב-קומפקטיים. רוב דגמי הסאני משתמשים במנועי ניסאן A.
ניסאן סאני בישראל

לישראל הגיעה הסאני מסדרה N14 בסוף שנת 1992 (שנת המודל 1993), הדגמים המקבילים שהובאו לארץ נקראו ביפן ניסאן פולסאר שהופצו באירופה ובישראל תחת השם סאני או גם ניסאן אלמרה. המכוניות הראשונות שהגיעו היו משנת הדגם 1993, תיבת הילוכים ידנית, מנוע GA16 בנפח 1597 סמ"ק המצויד במאייד כפול המבוקר חשמלית, ורמות גימור LX ו-SLX. עוד באותה שנה סופקו דגמים עם תיבת הילוכים אוטומטית ומערכת הזרקת דלק במקום המאייד הכפול.
הערות שוליים

↑  ראו בערך באנגלית Nissan Pulsar N14
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
מרים בת נקדימון בן גוריון

מרים בת נקדימון בן גוריון הייתה בת לאחת המשפחות העשירות בירושלים, בתקופה שקדמה לחורבן בית שני. בעקבות החורבן, מרים ירדה מכל נכסיה והייתה צריכה לפרנס את עצמה בעבודות משפילות. חז"ל מביאים את סיפורה, בין היתר כדי לדון בסיבות שגרמו למצבה.
פרטים אישיים > השם מרים

סיפור בתו של נקדימון בן גוריון, שירדה מגדולתה, מופיע בכמה מקומות ורק באיכה רבה מופיע שמה: ”מַעֲשֶׂה בְּמִרְיָם בִּתּוֹ שֶׁל נַקְדִימוֹן, שֶׁפָּסְקוּ לָהּ חֲכָמִים חֲמֵשׁ מֵאוֹת דִּינָרֵי זָהָב לְקֻפַּת בְּשָׂמִים בְּכָל יוֹם” (איכה רבה, א', מ"ח)
פרטים אישיים > מצבה המשפחתי

מהקשר הדיונים במשניות ובגמרא שמיד לאחריהן, מסיקים שמרים הייתה "שומרת יבם" דהיינו אלמנה שטרם סוכם עם אחי בעלה, היבם, האם יישא אותה לאשה או שיתקיים טקס חליצה, ולכן היא נזקקת לפסיקת חכמים, בשאלה כמה כסף היא יכולה למשוך לצרכיה, מממונו ונכסיו של בעלה המנוח.
על פי הכתוב בתלמוד, באותם ימים נפטר אחיה של מרים ואלמנתו נזקקה, אף היא, לפסיקת חכמים בעניין דומה: ”דְּאָמַר רַבִּי אֲבָהוּ אָמַר רַבִּי יוֹחָנָן: מַעֲשֶׂה בְּכַלָּתוֹ שֶׁל נַקְדִּימוֹן בֶּן גּוּרְיוֹן שֶׁפָּסְקוּ לָהּ חֲכָמִים... מֵעֶרֶב שַׁבָּת לְעֶרֶב שַׁבָּת.” ובהמשך נאמר עליה ”שׁוֹמֶרֶת יָבָם הָיְתָה”.
סיפורה של מרים בתלמוד הבבלי

רבן יוחנן בן זכאי (ריב"ז) נהג לצאת מירושלים, רכוב על חמורו וחבורה מתלמידיו הלכו עמו, כדי ללמוד ממנו. באחד המקרים פגשו צעירה שמרוב עוניה ליקטה גרעיני שעורה (שלא התעכלו) בתוך גללי בהמות. כשהבחינה בריב"ז, ”כיסתה את עצמה בשערה”, נעמדה לפניו וביקשה שיפרנס אותה. לבקשתו היא הזדהתה, ”בת נקדימון בן גוריון אני”.
”אמר לה: בתי, ממון של בית אביך להיכן הלך?” והיא ענתה לו במשל, שהיה נהוג אז: ”מלח ממון חסר” כלומר אי אפשר לשמר ממון באמצעות מלח (כדרך שמשמרים מזון).
ריב"ז שאל אותה לגבי ממונו של חמיה ”אמרה לו: בא זה ואיבד את זה” כלומר ממונו של אבי וממונו של חמי היו מעורבים זה בזה ואבדו יחד. ואז הזכירה לריב"ז את עושרה ושאלה: ”רבי, זכור [זוכר] אתה כשחתמת על כתובתי?” ריב"ז זכר וסיפר לתלמידיו: ”זכור אני כשחתמתי על כתובתה של זו, והייתי קורא בה: אלף אלפים” (מיליון) ”דינרי זהב היא מקבלת כנדוניה מבית אביה, חוץ משל חמיה”.
בהמשך הדיון מוזכר בגמרא שרבי אלעזר ברבי צדוק פגש אותה, אף הוא, ”שהיתה מלקטת שעורים מבין טלפי סוסים בעכו”.
סיפורה של מרים בספרי

הסיפור דלעיל מופיע בספרי, דברים, בשינויים קלים בלבד: ”ומעשה ברבן יוחנן בן זכיי שהיה רוכב על גבי החמור והיו תלמידיו מהלכים אחריו וראה ריבה אחת מלקטת שעורים מתחת רגלי בהמתם של ערביים כיון שראתה את רבן יוחנן בן זכיי נתעטפה בשערה ועמדה לפניו ואמרה לו רבי פרנסני אמר לה בת מי את אמרה לו בתו של נקדימון בן גוריון אני אמרה לו רבי זכור אתה כשחתמת בכתובתי אמר להם רבן יוחנן בן זכיי לתלמידיו אני חתמתי על כתובתה של זו והייתי קורא בה אלף אלפים דינרי זהב של בית חמיה ושל בית ריבה זו...”
אופיה של מרים בת נקדימון

באיכה רבה מופיע סיפורה של אלמנה צעירה שרגילה להתבשם מדי יום בתמרוקים בסכום עתק, אך היא אינה רוצה לסמוך על עושרו של אביה, אלא מבקשת לתבוע את תמרוקיה הרגילים, דווקא מתוך ממונו של בעלה המנוח ”מַעֲשֶׂה בְּמִרְיָם בִּתּוֹ שֶׁל נַקְדִימוֹן, שֶׁפָּסְקוּ לָהּ חֲכָמִים חֲמֵשׁ מֵאוֹת דִּינָרֵי זָהָב לְקֻפַּת בְּשָׂמִים בְּכָל יוֹם”. היא סבורה שהסכום שפסקו לא יספיק לצרכיה, היא לא שותקת ומעיזה פניה אל מול החכמים: ”עָמְדָה וְקִלְּלָה אוֹתָם, וְאָמְרָה לָהֶם: כָּךְ תִּפְסְקוּ לִבְנוֹתֵיכֶם!” והם מקבלים עליהם את פסק דינה ”אמַר רַבִּי אַחָא אַף אָנוּ עָנִינוּ אַחֲרֶיהָ אָמֵן” .
על אף היותה בת עשירים מפונקת, כאשר ירדה מנכסיה, וברצונה לקיים את עצמה, היא לא בחלה בעבודה קשה ומשפילה ולא התביישה בזהותה ובמצבה. כשפגשה את ריב"ז נעמדה לפניו ולא רק שהציגה את עצמה, אלא אף ביקשה ממנו לסייע לה במצוקתה ולפרנסה.
חז"ל לא מספרים מה עלה בגורלה, והיא מוזכרת רק אגב דיונים הלכתיים וסיפורים אמוניים לגבי הסיבות שהביאו אנשים "מאיגרא רמא לבירה עמיקתא".
ראו גם

נקדימון בן גוריון
הערות שוליים

↑  כתובות, דף ס"ה, ע"א
↑  תלמוד בבלי, כתובות, ד"ף ס"ז, ע"א
↑  ספרי, דברים, ש"ה, ג'
↑  איכה רבה, א', מ"ח
Next Level (שיר)

"Next Level" (בעברית: "השלב הבא") הוא שיר שהוקלט על ידי להקת בנות הקיי-פופ הדרום קוריאנית, אספה. השיר יצא לאור ב-17 במאי 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השלישי של הלהקה.
השיר הגיע למקום השלישי במצעד שירי העולם הדיגיטליים.
רקע וכתיבה

ב-4 במאי 2021 דיווחו ב-Ilgan Sports כי Aespa נמצאת בשלבי הכנה אחרונים לקאמבק המיוחל שלהם. הדבר אושר לאחר מכן על ידי חברת התקליטים של הלהקה, SM אנטרטיינמנט, שהוסיפה כי פרטים נוספים על הקאמבק ייחשפו במועד מאוחר יותר. ב-5 במאי, הלהקה פרסמה סינגל מוצפן לסינגל ברשתות החברתיות ואישרה כי תאריך הקאמבק יהיה 17 במאי.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.
וידאו קליפ

ב-15 במאי 2021 הועלה ליוטיוב טיזר באורך 28 שניות מהווידאו קליפ הרשמי של "Next Level". הקליפ המלא הופץ לאחר יומיים. בנוסף לקליפ הרשמי, יצא לאור גם קליפ ויזואלי של השיר. את הקליפ הנלווה של "Next Level" ביים פרנואיד פרדיגמה. לאחר יציאתו של הקליפ, התראיינה Aespa לגופי תקשורת שונים.
נכון לאוקטובר 2021, מונה הצפיות של הקליפ עומד על למעלה מ-155 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 65 |  |
|  ארצות הברית | בילבורד הוט 100 | – |  |
|  ארצות הברית | מצעד שירי העולם הדיגיטליים | 3 |  |
|  יפן | יפן הוט 100 | 77 |  |
|  סינגפור | RIAS | 23 |  |
|  קוריאה הדרומית | סירקל צ'ארט | 2 |  |
|   ‏‏‏  מצעדים חודשיים (2021)> מדינה |   ‏‏‏  מצעדים חודשיים (2021)> מצעד |   ‏‏‏  מצעדים חודשיים (2021)> מיקום שיא |   ‏‏‏  מצעדים חודשיים (2021)>  |
| --- | --- | --- | --- |
|  קוריאה הדרומית | סירקל צ'ארט | 2 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 17 במאי 2021 | הזרמת מוזיקה • הורדה דיגיטלית | רגילה | דרימוס • SM |  |
| עולם | 14 בספטמבר 2021 | הזרמת מוזיקה • הורדה דיגיטלית | רמיקסים | דרימוס • SM |  |
הערות שוליים

↑  יו יאנג-ג'ין, אדם מקיניס, מריו מרצ'טי, סופי קרטיס
1 2 3  [단독 에스파, 5월 컴백…메타버스 세계관 기대 :: 네이버 TV연예], web.archive.org, ‏2021-05-04
1 2 3 4  aespa hint at a "next level" comeback with cryptic new teaser, web.archive.org, ‏2021-05-08
1 2 3  에스파, 5월 17일 컴백…신곡 '넥스트 레벨' [공식], web.archive.org, ‏2021-05-06
↑  World Digital Song Sales Chart | Billboard, web.archive.org, ‏2020-11-24
↑  Next Level, 2021-05-17, נבדק ב-2021-10-02
↑  aespa 에스파 'Next Level' MV Teaser, נבדק ב-2021-10-02
↑  에스파, 신곡 '넥스트 레벨' D-1… 티저 영상 인기 급상승 - 머니S, web.archive.org, ‏2021-05-27
↑  에스파, 신곡 '넥스트 레벨' D-1… 티저 영상 인기 급상승 :: 네이버 TV연예, web.archive.org, ‏2021-05-16
1 2  aespa 에스파 'Next Level' MV, נבדק ב-2021-10-02
↑  13rolls, web.archive.org, ‏2021-05-26
↑  Aespa Explained Their Complex Concept and Celebrated New Song “Next Level” | Teen Vogue, web.archive.org, ‏2021-05-17
↑  에스파, 14일 'Next Level' 리믹스 버전 공개...'iScreaM' 프로젝트 - 싱글리스트, www.slist.kr, ‏2021-09-10 (בקוריאנית)
| אספה |
| --- | --- | --- |
קארינה • ג'יזל • וינטר • נינגינג
| מיני-אלבומים | Savage • Girls • My World |  |
| סינגלים | "Black Mamba" • "Forever" • "Next Level" • "Savage" • "Dreams Come True" • "Life's Too Short" • "Girls" • "Beautiful Christmas" • "Welcome to My World" • "Spicy" • "Better Things" |  |
| סינגלים שיווקיים | "Illusion" |  |
| סיבובי הופעות | Synk: Hyper Line |  |
| ערכים קשורים | SM אנטרטיינמנט • SM טאון • SM רוקיס • SM קאלצ'ר יוניברס |  |
| --- | --- |
בקרת זהויות :  MusicBrainz release group: fb0ad7af-3db4-4014-a474-989cb7d7b61d
אואנומאוס

ערך זה עוסק בציניקן יווני. אם התכוונתם לדמות מהמיתולוגיה היוונית, ראו .
| --- | --- |
 לידה:  גדר
 פטירה:  המאה ה־2 
 זרם:  ציניקנים
 תחומי עניין:  אתיקה, ספרות, לוגיקה
 עיסוק:  פילוסוף 
 הושפע מ:  אנטיסתנס
 
אואנומאוס מגדר (ביוונית: Οἰνόμαος ὁ Γαδαρεύς‏; המאה ה-2 לספירה) היה ציניקן בתקופה הרומאית המאוחרת.